Palaŭa grundokolombo

La Palaŭa grundokolombo, Pampusana canifrons, estas specio de birdoj de la familio Kolombedoj, kiuj estas endemiaj de insuloj de Oceanio. Ĝi troviĝas en Palaŭo, en arbaroj. La IUKN taksis ĝin kiel endanĝerigita specio.

Taksonomio
Hartlaub kaj Finsch priskribis tiun specion kiel Phlegoenas canifrons el Palaŭo en 1872. La specio estas monotipa. 

Tiu specio estis iam en la genro Alopecoenas Sharpe, 1899, sed la genronomo ŝanĝiĝis en 2019 al Pampusana Bonaparte, 1855, ĉar tiu nomo havas prioritaton.

Aspekto
Tiu kolombo estas proksimume 21 cm longa. La frunto kaj bridoj estas cindrogrizaj, kaj la krono estas malhele ardezgriza. La nuko kaj supra mantelo estas kaŝtankoloraj. La malsupra mantelo estas oliveckolora kaj havas bronzajn reflektojn. La flugilplumoj estas malhelbrunaj kaj ruĝecaj, kaj estas purpura makulo sur la flugilkovriloj. La gorĝo estas perlogriza, kaj la brusto estas cindrogriza. La ventro estas nigrecbruna. La supra vosto havas verdajn kaj nigrecajn plumojn, kaj la malsupra vosto estas nigreca. La okuloj estas malhelbrunaj, la beko estas nigreca, kaj la kruroj estas ruĝaj. La junulo havas pli senkolorajn frunton kaj gorĝon, kaj ĝi ne havas la purpuran makulon sur la flugilkovriloj..

Distribuado kaj habitato
La Palaŭa grundokolombo estas endemia de Palaŭo. Ĝi estas unu el du specioj de grundokolomboj en Palaŭo, la alia estas la pli granda Nikobara kolombo. Ĝi vivas en densaj arbaroj kaj maldensaj arbaroj, preferante kalkŝtonajn insulojn al vulkanaj insuloj..

 Referencoj 

 Konsultitaj tekstoj 
 Baptista, L.F.; Trail, P.W.; Horblit, H.M. (1997). "Columbiformes. Family Columbidae (Pigeons and Doves". En del Hoyo, J.; Elliott, A.; Sargatal, J. (eld.). Handbook of the Birds of the World. Vol. 4: Sandgrouse to Cuckoos. Barcelona, Spain: Lynx Edicions. pp. 60–243. ISBN 978-84-87334-22-1.
 Gibbs, David; Barnes, Eustace; Cox, John (2001). Pigeons and Doves: A Guide to the Pigeons and Doves of the World. Sussex: Pica Press. ISBN 1-873403-60-7.

Eksteraj ligiloj

Kategorio:Kolombedoj
Kategorio:Birdoj de Oceanio